CELEX: 32014R1117
Language: et
Date: 2014-10-22 00:00:00
Title: Komisjoni rakendusmäärus (EL) nr 1117/2014, 22. oktoober 2014 , milles käsitletakse alates 16. oktoobrist 2014 Lätis ja Leedus makstavaid otsetoetuste ettemakseid

22.10.2014   
            
            
               ET
            
            
               Euroopa Liidu Teataja
            
            
               L 303/1
            
         KOMISJONI RAKENDUSMÄÄRUS (EL) nr 1117/2014,
   22. oktoober 2014,
   milles käsitletakse alates 16. oktoobrist 2014 Lätis ja Leedus makstavaid otsetoetuste ettemakseid
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 19. jaanuari 2009. aasta määrust (EÜ) nr 73/2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003, (1) eriti selle artikli 29 lõike 4 punkti a,
   ning arvestades järgmist:
   
               (1)
            
            
               Määruse (EÜ) nr 73/2009 artikli 29 lõikes 2 on sätestatud, et kõnealuse määruse I lisas loetletud toetuskavade alusel tehakse makseid ajavahemikul 1. detsembrist kuni järgmise kalendriaasta 30. juunini. Kõnealuse määruse artikli 29 lõike 4 punkti a kohaselt on komisjonil lubatud siiski sätestada ettemaksete tegemine.
            
         
               (2)
            
            
               Määruse (EÜ) nr 73/2009 artikli 29 lõikes 5 on sätestatud, et liikmesriigid võivad alates 16. oktoobrist 2014 teha 2014. aastal esitatud taotluste alusel ettemakseid kuni 50 % kõnealuse määruse I lisas loetletud toetuskavade alusel makstavatest otsetoetustest.
            
         
               (3)
            
            
               Venemaa otsus, millega keelatakse liidust pärit põllumajandussaaduste importimine, on põhjustanud tõsiseid finantsprobleeme mitme liikmesriigi põllumajandussektoris, mistõttu Läti ja Leedu on taotlenud luba teha ettemakseid, mis on suuremad kui määruse (EÜ) nr 73/2009 artikli 29 lõikes 5 osutatud 50 %.
            
         
               (4)
            
            
               Selleks et kergendada põllumajandustootjate olukorda ja võimaldada neil embargost põhjustatud kahjudega toime tulla seni, kuni turud on stabiliseerunud, on asjakohane võimaldada põllumajandustootjatel Lätis ja Leedus saada määruse (EÜ) nr 73/2009 I lisas loetletud toetuskavade alusel ettemakseid kuni 70 %.
            
         
               (5)
            
            
               Vastavalt Euroopa Parlamendi ja nõukogu määruse (EL) nr 1306/2013 (2) artikli 26 lõikele 4 võib komisjon tema käsutuses oleva uue teabe alusel kohandada otsetoetuste kohandamise määra kuni 1. detsembrini. Sellest tulenevalt ei pruugi määruse (EL) nr 1306/2013 artiklis 26 ja Euroopa Parlamendi ja nõukogu määruse (EL) nr 1307/2013 (3) artiklis 8 osutatud kohaldatav finantsdistsipliini kohandamise määr olla teada 16. oktoobriks 2014. Seega tuleks kindlaks määrata maksimaalsed makstavad ettemaksed protsendina otsetoetustest enne määruse (EL) nr 1306/2013 artiklis 26 osutatud kohandamist. Alates 1. detsembrist 2014 makstavas lõppsummas tuleks arvesse võtta sel ajal kohaldatava finantsdistsipliini puhul kehtivat kohandamise määra.
            
         
               (6)
            
            
               Selleks et võimaldada ettemaksete tegemist alates 16. oktoobrist 2014, peaks käesolev määrus jõustuma selle avaldamise päeval.
            
         
               (7)
            
            
               Käesolevas määruses sätestatud meetmed on kooskõlas otsetoetuste korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Läti ja Leedu võivad teha alates 16. oktoobrist 2014 põllumajandustootjatele 2014. aastal esitatud taotluste alusel ettemakseid kuni 70 % määruse (EÜ) nr 73/2009 I lisas loetletud otsetoetustest, võtmata arvesse finantsdistsipliinist tulenevat vähendamist, mis on ette nähtud määruse (EL) nr 1306/2013 artikliga 26 ja määruse (EL) nr 1307/2013 artikliga 8, tingimusel et määruse (EÜ) nr 73/2009 artikli 20 kohane toetuskõlblikkuse tingimuste kontroll on lõpule viidud. Toetusesaajatele alates 1. detsembrist 2014 makstava lõppsumma puhul võetakse arvesse finantsdistsipliini kohandamise määra, mida sel ajal 2014. kalendriaasta otsetoetuste kogusumma suhtes kohaldatakse.
   Artikkel 2
   Käesolev määrus jõustub selle Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. oktoober 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 30, 31.1.2009, lk 16.
   
      (2)  Euroopa Parlamendi ja nõukogu määrus (EL) nr 1306/2013, 17. detsember 2013, ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 458/2008 (ELT L 347, 20.12.2013, lk 549).
   
      (3)  Euroopa Parlamendi ja nõukogu määrus (EL) nr 1307/2013, 17. detsember 2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009 (ELT L 347, 20.12.2013, lk 608).